ET
C 63/36
Euroopa Liidu Teataja
20.2.2023
Üldkohtu 14. detsembri 2022. aasta otsus – Green Power Technologies versus komisjon (Kohtuasi T-753/20) (1) (Vahekohtuklausel – Teadusuuringute, tehnoloogiaarenduse ja tutvustamistegevuse seitsmes raamprogramm 2007-2013 – Toetusleping – Toetuskõlblikud kulud – OLAFi aruanne, milles tuvastatakse teatavate tehtud kulutuste toetuskõlbmatus – Makstud summade tagastamine – Tõendamiskoormis – Nõukogu määrus (EL, Euratom) nr 883/2013 – Põhjendamiskohustus – Alusetu rikastumine – Tühistamishagi – OLAFi aruanne – Vaidlustamatu akt – Vastuvõetamatus) (2023/C 63/44) Kohtumenetluse keel: hispaania Pooled Hageja: Green Power Technologies, SL (Bollullos de la Mitación, Hispaania) (esindajad: advokaadid A. León González ja A.
Martínez Solís) Kostja: Euroopa Komisjon (esindajad: B. Araujo Arce ja J.
Estrada de Solà) Kostja toetuseks menetlusse astuja: Hispaania Kuningriik (esindajad: L. Aguilera Ruiz ja Á.
Ballesteros Panizo)
Ese Oma hagis palub hageja ühest küljest ELTL artikli 263 alusel tühistada Euroopa Pettustevastase Ameti (OLAF) 9. juuli 2018. aasta aruande nr B.4(2017)4393, ja teisest küljest ELTL artikli 272 alusel tuvastada, et esiteks summad, mida Euroopa Komisjon maksis ette toetuslepingu nr 2567509 alusel, mis sõlmiti teadusuuringute, tehnoloogiaarenduse ja tutvustamistegevuse seitsmenda raamprogrammi (2007–2013) raames, et rahastada mitut vastavat projekti, sh projekti Powair eesmärgiga arendada välja „tsink-õhuvoolu patareid elektrienergia jaotusvõrgu jaoks“, ning mida nõuti sisse võlateatega nr 3242010798, olid rahastamiskõlblikud kulud; ja teiseks, et summad, mida komisjon nõudis võlateatega nr 3242010800 ja mis puudutasid leppetrahve, ei olnud sissenõutavad.
Resolutsioon 1) Jätta hagi rahuldamata.
2) Jätta Green Power Technologies, SL-i kohtukulud tema enda kanda ja mõista temalt välja Euroopa Komisjoni kohtukulud.
3) Jätta Hispaania Kuningriigi kohtukulud tema enda kanda.
(1)
ELT C 53, 15.2.2021.
Üldkohtu 14. detsembri 2022. aasta otsus – PKK versus nõukogu (Kohtuasi T-182/21) (1) (Ühine välis- ja julgeolekupoliitika – Terrorismivastase võitluse raames PKK vastu suunatud piiravad meetmed – Rahaliste vahendite külmutamine – Ühine seisukoht 2001/931/ÜVJP – Määrus (EÜ) nr 2580/2001 – Kohaldatavus relvastatud konflikti olukordadele – Terrorirühmitus – Rahaliste vahendite külmutamise otsuste faktiline alus – Pädeva asutuse tehtud otsus – Kolmanda riigi asutus – Läbivaatamine – Proportsionaalsus – Põhjendamiskohustus – Kaitseõigused – Õigus tõhusale kohtulikule kaitsele) (2023/C 63/45) Kohtumenetluse keel: inglise Pooled Hageja: Kurdistan Workers’ Party (PKK) (esindajad: advokaadid A. van Eik ja T. Buruma)